cyanic-selkie/wikianc huggingface dataset:
Jacques Tardi
Et gjennomgangsmotiv i Tardis verker er første verdenskrig, der C'etait la guerre des tranchées (1993) er hovedverket. Dette kom i norsk oversettelse som Skyttergravskrigen i 2012, og vant da SPROING-prisen som beste utenlandske tegneserie.
Rahmon Nabiyev
I sovjettiden ledet Nabiyev det tadsjikiske kommunistpartiet i årene 1982 til 1985. Etter at Tadsjikistan erklærte selvstendighet i 1991 ble han landets president en kort periode fra 23. september til 6. oktober 1991. Han vant så det første presidentvalget i landet. Nabiyev fikk 57 % av stemmene. Han ble ikke sittende lenger enn til 7. september 1992. Valget i 1991 førte til demonstrasjoner fra opposisjonen, som til slutt endte med utbrudd av borgerkrig i mai 1992. Emomali Rakhmon overtok da Nabiev ble tvunget til å gå av.
Små skumsikader
Systematisk inndeling / europeiske arter
Tradisjonelt bestod overfamilien Cercopoidea av bare én familie (Cercopidae). Men denne er blitt splittet til flere grupper (familier) og består idag, foruten de små skumsikader (Cercopidae), av «stor skumsikader» (Aphrophoridae), Machaerotidae og Clastopteridae.
Gul syremåler
Utseende
En middelsstor (vingespenn 27 – 31 mm), lyst gulbrun måler, vingene ofte med spredte, mørkere skjell. Den er meget lik grå syremåler (Timandra griseata), men er litt skarpere i fargene enn denne. Forvingen har en rett, skarp, rød strek som går fra vingespissen til midt på bakkanten og fortsetter over bakvingen. Når sommerfuglen hviler med utslåtte vinger, danner denne en rett strek fra vingespiss til vingespiss. Begge vingepar er kantet med rosa, denne kanten virker litt bredere enn hos grå syremåler. Ellers har forvingen en tynn, brun, buet tverrstrek nær roten og en langs ytterkanten, mens bakvingen bare har den langs ytterkanten. Forvingen har også en ganske liten, oval, mørk flekk litt foran midten. Larven er naken, lang og slank, gråbrun. Kroppen er litt innsnevret bak de tre forkropps- (thorax-) leddene. På ryggen har den en rekke av kraftige, svarte og hvite, V-formede flekker.
Heinrich Bach
Heinrich Bach (1615–1692) var en tysk organist og komponist i Bach-familien.
Heinrich var stamfar til den såkalte «Arnstadt»-greina av Bach-familien.
Bevarte verk
<div style="">
Lawalde
Lawalde var en kommune i Kreis Löbau fra 1952 til 1990, og i Landkreis Löbau fra 1990 til 1994. Fra 1. august 1994 frem til 1. august 2008 var den vært en del av i Landkreis Löbau-Zittau, og siden 1. august 2008 har den en del av Landkreis Görlitz.
Edvard Holm Johannesen
Sommeren 1869 seilte han gjennom Karastredet og over Karahavet til Belyjøya og deretter langs Novaja Semljas østkyst. De neste to sommerne krysset han igjen Karahavet og kartla området. 3. september 1870 seilte han - som den første - nord for Novaja Semlja.
I 1878 var han på fangst i Karahavet og oppdaget der ei øy ved ca. 86º østlig lengde. Øya ble anslått til å være ca. 200 kvadratkilometer og Edvard døpte den «Ensomhedsøen» eller «Ensomhetens ø».
Amara fusca
Utbredelse
Amara fusca finnes i Europa, Nord-Afrika og Asia. Finnes ikke i Norge, men er registrert fra Sverige.
A Tale in the Desert
Oppbygning og grunnleggende spillmekanikk
Spillet baserer seg for tiden på en tradisjonell «level-modell», der hvert ferdighetsnivå gir tilgang til nye teknologier, ferdigheter og prøvelser. En ny spiller starter som «bonde» på nivå 0, før hun blir «borger» på nivå 1. Etter nivå 42 tilbys det få eller ingen nye teknologier, ferdigheter eller prøvelser, men hva som er maksimalt oppnåelig nivå er grunnet spillets mekanikk noe uklart. Ørkenen huser syv ulike universiteter med tilhørende syv typer skoler i hver region, og på disse stedene lærer spillerne nye teknologier («technologies») og ferdigheter («skills»). Hvert universitet representerer en tematisk definert disiplin, som «Universitetet for arkitektur» og «Universitetet for lederskap».
Hella (band)
Hella er et amerikansk band fra Sacramento, California, dannet i 2001.
Carlos Mendieta
Carlos Mendieta y Montefur (født 4. november 1873 i San Antonio de las Vueltas i Las Villas på Cuba, død 27. september 1960) var oberst i den cubanske hær, og ble innsatt som president av Fulgencio Batista etter at Carlos Hevía valgte å trekke seg fra presidentembetet. Batistas førstevalg etter Hevías avgang, var Carlos Manuel Márquez som trakk seg fra presidentembetet etter et par timer.
Alan Johnston
Kidnappingen
Den 12. mars 2007 ble Johnstons bil funnet forlatt langs veien, kort tid etter at han forlot sitt kontor for å reise hjem. Han hadde kommet tilbake til Gaza fra Israel tidligere på dagen, der han hadde vært hos en tannlege. Et identifikasjonskort hadde blitt etterlatt ved bilen, slik at det ikke skulle være noen tvil om at Johnston faktisk hadde vært i bilen BBC ble oppmerksom på at han var forsvunnet når han ikke telefonerte selskapet til avtalt tid.
Arendals Turnforening
Historie
Det var bokbinderen Joseph Stockinger fra Østerrike som introduserte turnsporten i Norge. Joseph Stockinger stiftet først Christiania Turnforening i Oslo, og to år seinere Arendals Turnforening i Arendal. 4. september 1857 fikk de sine første lokaler, to rom i en pakkebod på Langbryggen i Arendal sentrum. Pakkeboden tilhørte konsul Isak Kallevig, og foreningen fikk disponere rommene, som ble innviet 5. oktober samme år. 12. juli 1868 brant en tredjedel av bygningene i Arendal, og turnforeningens lokaler likeså. Noen få ting, som arkivet og guttenes fane ble reddet, og er nå på Aust-Agder museum og arkiv.
Jiddisch
Jiddisch eller jiddisk er et germansk språk som tales av over tre millioner mennesker, hovedsakelig askenasiske jøder, over hele verden. Språket oppstod i Sentral-Europa i høymiddelalderen, som en blanding av middelhøytysk og sentraltyske dialekter, og med mange lånord fra hebraisk, senere også fra slaviske språk. Navnet jiddisch betyr «jødisk» og er opprinnelig en kortform for «jidish taitsh», eller «jødisk tysk». Ordforrådet består av ca. 80 % gjenkjennelige tyske ord, enkelte står nærmere standard høytysk enn mange høytyske dialekter; jiddisch betraktes av og til også som en tysk dialekt. Jiddisch skrives vanligvis med det hebraiske alfabetet.
Forfatteren Isaac Bashevis Singer (1904–1991), som skrev på jiddisch, fikk nobelprisen i litteratur i 1978. Den jiddischspråklige lingvisten Max Weinreich formulerte den meget siterte aforismen «A shprakh iz a diyalekt mit an armey un a flot» («Et språk er en dialekt med en armé og en flåte»).
Liste over operaer av Antonio Vivaldi
Dette er en komplett liste over operaene til Antonio Vivaldi (1678–1741).
MA – Rusfri Trafikk
MA – Rusfri Trafikk jobber med et bredt spekter av trafikksikkerhetstiltak. Deres strategiplan 2022 – 2026 ble vedtatt på landsmøtet i juni 2022.
Marokkos herrelandslag i fotball
Andre spillere
Spillere som har vært med i landslagstroppen de siste 12 månedene.
Martin Kellerman
Oppvekst
Kellerman er født og oppvokst i Växjö, men fra han var sju til ti år bodde bodde han med familien i Rødbergshamn i Lenvik i Troms. Disse årene i Nord-Norge blir blant annet beskrevet i Rockyfortellingen «Too Cool For School», der rammehistorien er at Rocky besøker broren sin i fengsel og de mimrer om deres felles barndom. Seinere flyttet familien til Upplands-Väsby.
Mullah Akhtar Mohammad Osmani
Mullah Akhtar Mohammad Osmani (fødselsdato ukjent, drept 19. desember 2006) var en høytstående leder av Taliban. Osmani ble i 2001 regnet som den nest mektigste i Taliban etter Mullah Omar. Det er blitt hevdet at han var nært assosiert med Osama bin Laden.
Knut Larsen Høisen
Knut Larsen Høisen (født 1799, død 4. mai 1882 i Bardu), kjent som Høs-Knut eller bare Høsen, var en norsk møbelsnekker fra Os i Østerdalen. Foreldrene hans het Lars Knutsen Høisen og Ågot Bersvenndatter Breen. Faren var også en meget dyktig snekker og Knut gikk antagelig i lære hos ham. I 1818-1819 innreder de hovedbygningen på gården Holm sammen.
Far, mor og oss
Far, mor og oss er en humoristisk skildring av en families hverdagsliv under andre verdenskrig, skrevet av den norske forfatteren Johan Borgen under hans vanlige kåseripseudonym Mumle Gåsegg, og utgitt i 1945.
Porsche 901
Da Porsche skulle lansere en ny modell som hadde lite til felles med Volkswagen ønsket Porsche å starte på en ny nummerserie. Da bilen ble presentert på den internasjonale bilutstillingen i Frankfurt am Main i september 1963 hadde den fått navnet 901. Den franske bilprodusenten Peugeot hadde allerede lansert en rekke bilmodeller med dette nummeroppsettet, og hadde rettighetene til modellnavn med tre siffer og tallet 0 i midten, og dermed ble Porsche tvunget til å endre navnet.
Svebere
Julius Cæsars svebere
De sto til militær disposisjon, innkalte årlig 1000 mann for hvert distrikt for militærtjeneste i et år. Med disse troppene herjet de ofte i Gallia på den andre siden av Rhinen, således involverte Gallias beskytter, den romerske republikk, hvis representant i området er en av dets største generaler, Julius Cæsar. Ved at de ikke hadde en sentralregjering og ingen respekt for autoriteter støttet de seg på tjenestene til krigshøvdinger som folkevandringstiden ble svebernes konger.
Florus’ svebere
Den romerske historikeren Florus rapporterte at cheruskerne, sveberne og sugambrerne dannet en allianse ved korsfeste 20 romerske centurioner, men Nero Claudius Drusus beseiret dem, konfiskerte deres krigsbytte og solgte dem som slaver. Antagelig ble bare krigerne solgt ettersom sveberne fortsatte å opptre i de antikke kildene.
Strabos svebere
Den greske historikeren og geografen Strabo i Bok IV i sitt verk Geogrfi fortalte om soēboi at de levde «bortenfor hele dette elvelandet» (Rhinland) og «overgår alle andre i makt og antall». Han plasserer dem også i nærheten av Herkynischer Wald, en gammel og tett skog som strakte seg østover fra elven Rhinen og tvers over sydlige Tyskland som i ordene til den engelske historikeren Edward Gibbon «overskygget størstedelen av Tyskland og Polen». I Bok VII knytter han alle stammene mellom over Rhinen, Donau og Elben til soēboi: stammene coldui, inkludert de i Böhmen hvor markomannerne holdt til, lugii, zumi, butonene, mugilonene, sibini og semnonene som var «en store stamme av sveberne selv». Noen av disse stammene var «inne i skogen»” og noen «utenfor den».
Svebere hos Plinius den eldre
Plinius den eldre skrev en nå tapt Historie om de germanske krigene, og av den følge hadde han lite å si om germanerne i Naturalis Historia, men ettersom det meste av hans militære tjeneste var langs den germanske grensen var han sannsynligvis en autoritet og det er antatt at han var kilde for Tacitus, skjønt den siste oppgir ikke nøyaktig hva som kommer fra Plinius den eldre. Plinius deler germanerne i fem genera («typer»), deriblant hermionere (irminonere) som består av gentes («stammer») av svebere, hermunduri, chatti og cheruskere. I hans øvrige tekst er de bare spredt nevnt.
Folkevandringstiden
Nært beslektet med alamannerne og ofte i samarbeid med dem forble sveberne for det meste på den høyre siden av Rhinen inntil 31. desember 406 da det meste av stammen slo seg sammen med vandalene og alanerne brøt gjennom de romerske befestningene ved Mainz og således innledet en invasjon av den romerske provinsen Gallia.
Bosetning og integrering
De germanske inntrengerne bosatte seg hovedsakelig i områdene Braga (Bracara Augusta), Porto (Portus Cale), Lugo (Lucus Augusta) og Astorga (Asturica Augusta). Bracara Augusta, den moderne byen Braga og tidligere hovedstad i romerske Gallaecia ble hovedstaden for sveberne. En annen germansk stamme som fulgte med sveberne og bosatte seg i Gallaecia var buri. De bosatte seg regionen mellom elvene Cávado og Homem i det området som også i dag kjennes som Terras de Bouro («Burienes land»).
AVUS
Beskrivelse
Automobilclub von Deutschland (AvD) begynte i 1907 planleggingen av banen. Den ble påbegynt i 1909, men pga. første verdenskrig ble den ikke åpnet før i 1921. Banen bestod av to kjørefelt à 8 meter, samt en midtdeler på 9 meter. En runde var på 19,565 meter. Langsidene var tilnærmet rette, og løp parallelt med jernbanen Berlin–Potsdam. Nordkurven ble ombygget sterkt dosert i 1936 med en helning på 43 grader. Sydkurven var planlagt dosert, men dette ble ikke utført på grunn av krigen.
Snabel
Snabel (proboscis) er et organ hos dyr som ofte har en flerfunksjonell funksjon, eksempelvis en snabel der munndelene er omdannet til en stikk- og/eller sugesnabel. Folk flest tenker imidlertid på uttrykket snabel som «elefantens nese».
Den opprinnelige munnen hos vingede insekter er bitende og er plassert på fram eller undersiden av hodet. Munnenes viktigste deler består av de skarpe og kraftig kitiniserte overkjevene (mandibler). Under disse ligger underkjevene (maxillene). Underleppen (labium) lukker munnen. Overleppen (labrum) er ofte stor og dekker de andre munndelene. Tungen, eller et tungelignende organ (hypopharynx) er festet øverst inne i munnhulen. Hos enkelte grupper insekter er disse munndelen omdannet til en snabel som er egnet til å stikke eller suge.
Stikkende og sugende munndeler (snabel)
Hos noen tovinger er de stikkende munndelene omdannet fra underleppen, mens kjevene er reduserte.
Borga
Borga er et populært turområde i Arna, gjerne i kombinasjon med tur over Vidden til Ulriken eller til Fløyen.
Litt nordvest for Arna stasjon følger man en veibro over E16 og bilvei oppover Mjeldheim/Mjådalen til man er på toppen av Kvamsdalen. Turstien er skiltet fra toppen på Kvamme, opp Bjørndalen og fører bl.a. til Norhytta litt nord for toppen.
Mongolia under Sommer-OL 1964
Mongolia under Sommer-OL 1964. Tjueen sportsutøvere, sytten menn og fire kvinner fra Mongolia deltok under Sommer-OL 1964 i Tokyo. Det var første gangen som Mongolia deltok i et sommer-OL, de vant ikke noen medaljer.
Hilarimorphidae
Utseende
Små til middelsstore (1,8 – 7,2 mm), mørke, kraftige fluer. De ligner sterkt på enkelte dansefluer men skiller seg fra disse i visse anatomiske detaljer.
Vingene er middels store, glassklare eller lyst brunlige, med tydelig årenett. Ytterst i vingen er det to tydelig gaffeldelte årer (R4+5 og M1+2). I den innerste delen er det tre avlange, lukkede celler som ligger side om side. Den bakerste av disse (analcellen) er trukket ut til en spiss ytterst og lukker seg like før vingebakkanten. Beina er korte og kraftige uten noen spesielle særtrekk. Bakkroppen er kort kjegleformet, og hannens ytre kjønnsorganer er tydelige som en rund, hard kapsel.
Svalex
Svalex er tverrfaglig geofaglig feltkurs for studenter som studerer petroleumsrelaterte fag ved de norske universitetene Universitetet i Oslo, UiB, NTNU, UiT, UiS og UNIS. Svalex har tre hovedarenaer for læring: Universitetet i Svalbard (UNIS) i Longyearbyen; hurtigruten MS «Nordstjernen» som frakter kursdeltakerne rundt til feltlokalitetene i Isfjorden og omkringliggende fjorder; og det seismiske fartøyet MS «Håkon Mosby» som utfører seismisk innsamling
Club sandwich
En club sandwich, også kalt clubhouse sandwich, er en sandwich med to lag pålegg mellom tre brødskiver. De skjæres vanligvis ut i trekanter, som halvdeler eller fjerdedeler av skivene, og holdes sammen med hjelp av en pinne. Pommes frites, chips, coleslaw eller potetsalat kan plasseres på eller ved siden av sandwichen. Ingredienser for en tradisjonell club sandwich er kylling, bacon, salat, og tomater. Ost og/eller majones er vanlige tillegg til disse. Sandwichen blir oftest servert på ristet brød, men uristet brød kan også anvendes, avhengig av hva kunden og restauranten foretrekker. Bacon erstattes iblant med skinke. En bit sylteagurk og/eller garnityr som persille forekommer ofte.
Kirkuk
Etymologi
Fra 800-tallet e.Kr., da muslimske arabere erobret området, og fram til middelalderen, brukte arabiske skribenter navnet Kirkheni (i betydningen festning eller citadell) for å referere til byen. En del arabere benytter navnene Bajermi eller Jermakan som begge er semittiske variasjoner av iranske «Garmakan».
Historie
I 1959 oppsto det blodige opptøyer i Kirkuk under det irakiske kommunistpartiet (ICP) sin 1. mai-demonstrasjon, og det utviklet seg gatekamper som fikk en etnisk karakter. ICPs hovedsakelig kurdiske tilhengere drepte eller skadet hundrevis av turkmenere. Denne hendelsen fikk senere betegnelsen Kirkukmassakren i 1959. Saddam har senere reist statuer i Kirkuk av to turkmenere som ble drept av kurdere, trolig for å øke spenningen mellom kurdere og turkmenere.
Otterhound
Otterhound er en gammel britisk hunderase. Opphavet til raser er ukjent. Rasen tilhører klassen støvere, og ble utviklet for å jakte otere. Den ble nylig klassifisert en utrydningstruet rase av The Kennel Club, med bare ca. 1000 gjenlevende dyr.
Disco Tango
Seebach har spilt inn «Disco Tango». Den ble utgitt på singlen EMI 006-39288.
Kondratjevo
Säkkijärven polkka er en populær polka i Norden. Sangens tekst forteller at selv om Säkkijärvi er tapt har man i det minste fremdeles polkaen.
Isaac Bashevis Singer
Bakgrunn
Isaac Bashevis Singer hadde bakgrunn innen den jødiske fromhetsretningen hasidismen. Han var sønn av en rabbi og bror av forfatteren Israel Joshua Singer og forfatteren Esther Kreitman. Han vokste opp i et fattig jiddisch-språklig kvarter i Warszawa, og i den jødiske småbyen (shtetlen, jiddisch דער שטעטל der shtetl) Biłgoraj.
Journalist og forfatter
Som den eldre broren Israel Joshua Singer begynte han tidlig å publisere journalistikk og skjønnlitterære fortellinger.
Bart Simpson
Interesser
Bart forårsaket en fiktiv diplomatisk hendelse mellom USA og Australia i «Bart vs. Australia», da han foretok en veldig lang noteringsoverføring til en australsk gutt for å finne ut hvilken retning vannet nede i toalettskålen roterte når man trekker ned på den sørlige halvkule.
Fakta
Når Bart vandaliserer eiendom, bruker han aliaset El Barto, som er en Spanglish (engelsk med det man innbiller seg er spansk uttale) måte å si Bart på. Ingen i Springfield har greid å se sammenhengen mellom Bart og El Barto, og Bart kan fortsette å vandalisere eiendom uten å bli tatt for det. Han har også tatt til seg aliaset Bartman.
Eksterne lenker
ザ・シンプソンズの登場人物
Medier og kommunikasjon
VG2
Fellesfag: Norsk (112 timer), Fremmedspråk nivå I/nivå II (112 timer), Samfunnsfag (84 timer), Matematikk 2P (84 timer), Historie (56 timer), Geografi (56 timer), Kroppsøving (56 timer)
VG3
Felles programfag: Mediesamfunnet (140 timer), Medieuttrykk (140 timer)
Medier og kommunikasjon i høyere utdanning
Universitetet i Oslo har et eget Institutt for medier og kommunikasjon
Hereford Hockey Club
Hereford Hockey Club er en engelsk landhockeyklubb fra Hereford i Herefordshire. Klubben ble dannet i 1896 av medlemmer av roklubben, med tanke på å holde seg i form i vintermånedene. Den første kampen ble spilt 6. februar samme år mot Leominster Hockey Club. Kampen endte til slutt 2-2.
3D-utskrift
Varianter
En 3D-skriver kan bruke mange forskjellige materialer; mest brukt er plast. Vanligste plasttyper er ABS (Akrylnitril-butadien-styren) og PLA (Polymelkesyre), men mer avanserte skrivere kan også blant annet bruke PVA, PA, PC, POM, PETG, HIPS og elektrisk ledende plast (ABS).
Støynivå
Støynivå måles i desibel (dB), og kan variere mye i hjemmeskrivere fra 15 dB til 75 dB. Noen hovedkilder av støy i filamentskrivere er vifter, motorer og lagre, mens i harpiksskrivere er viftene vanligvis ansvarlige for mesteparten av støyen. Noen metoder for å dempe støyen fra en skriver kan være vibrasjonsisolering, vifter med større diameter, jevnlig vedlikehold og smøring, eller bruk et lydisolerende kabinett.
Lotta (elv)
Lotta (finsk: Luttojoki eller Lutto, russisk: Лотта – Lotta, skoltesamisk: Lått eller Låttjokk) er ei elv i Lappland i Finland og Murmansk oblast i Russland. Den er ei tilløpselv til Tuloma. Elva er 235 kilometer lang og har et nedbørfelt på 7 980 km².
Moody River
Pat Boone sang «Moody River» som om han hadde smerter.
Ryugyong Hotel
Byggestans
Hotellet ble planlagt med 3000 rom og sju restauranter og skulle etter planen åpne i juni 1989 i anledning Verdensungdomsfestivalen men problemer med byggemetoder og materialer førte til forsinkninger. Japanske aviser antyder at kostnadene med hotellet har kommet opp i 750 millioner USD. Dette vil i så fall tilsvare to prosent av landets BNP. Offisielle bilder viser ofte bygningen opplyst om kvelden, men det er bare takket være fotomanipulasjon.
Framtid
Etter 16 år uten byggeaktivitet, kunne utlendinger i Pyongyang rapportere at det egyptiske konglomeratet Orascom hadde startet vedlikeholdsarbeid i de øverste etasjene i april 2008.
Ulrich Fredrich von Cappelen
Ulrich Fredrich von Cappelen (født 1770, død 1820) var født og oppvokst i Skien, og ble senere grosserer og skipsreder i Porsgrunn.
Familie
Blant Ulrich Fredrichs og Benedictes ni barn var: Jørgen Wright Cappelen, Ulrik Frederik Cappelen, Nicolai Benjamin Cappelen og Benedicte Cappelen. To andre av døtrene var gift med biskop Jens Lauritz Arup, den ene etter den andre. Ulrich Fredrich og Benedicte har en lang rekke etterkommere både i den såkalte "forlagsgrenen" i slekten Cappelen, og med bl.a. slektsnavn Arnesen, Borchsenius, Flood, Heftye, von Koss, Krohn, Langaard, Lund, Norby, Schiøtt, Seip, Smitt-Amundsen og Wildhagen.
Mohamed Guezzaz
Mohamed Guezzaz (arabisk: محمد جويزاز, født 1. oktober 1962) er en marokkansk fotballdommer.
Stuguflåtbrua
Arbeidet med brua startet i 1919 og fundamentsprengningen for hovedhvelvet ble begynt høsten 1920 og muringen av vederlagene ble gjennomført våren 1921 med en arbeidsstyrke på 12 mann. Den første hvelvringen sto ferdig den 16. september 1921 og senkningen av bærebuen ble gjennomført den 22. august 1922. Byggestillaset ble revet høsten 1922 og materialene fra dette ble brukt til blant annet permanente snøforbygginger. Stuguflåtbrua stod ferdig rundt årsskiftet 1923 og den totale byggekostnaden for brua ble på 407 997,57 kr.
Brattås skole
Brattås skole kan vise til flere skoler i Norge:
Marijampolė
Marijampolė er den største byen i Marijampolė fylke i Litauen.
Lars Nedland
Diskografi
Borknagar
Nesta Webster
Interesse for den franske revolusjon
Nesta Webster anså mange historiske revolusjoner og omveltninger som iscenesatt av den okkulte Illuminatus-ordenen, deriblant den franske revolusjonen, revolusjonene i 1848, første verdenskrig og oktoberrevolusjonen. I 1921 ga hun ut boken Secret societies and subversive movements, World Revolution, The plot against civilization (oversatt til norsk: «Hemmelige selskaper og revolusjonære bevegelser, verdensrevolusjonen og sammensvergelsen mot sivilisasjonen»), der hun utdypet disse idéene og dermed skapte et grunnlag for senere konspirasjonsteorier om illuminatusordenen.
Konspirasjonsteorier
Det var dette og andre foredrag som hun publiserte i bokform i 1921, på oppfordring fra britisk etterretning, under tittelen «Hemmelige selskaper og revolusjonære bevegelser, verdensrevolusjonen og sammensvergelsen mot sivilisasjonen». Gjennomgangstonen i boken er at den okkulte Illuminatus-ordenen er politiske renkesmeder som prøver å ødelegge den kristne sivilisasjon gjennom kriger og revolusjoner. Både kommunismen og den økonomiske laissez-faire-liberalismen var ifølge Webster verktøy som var pønsket ut for å bidra til å nå dette målet.
Mount Rainier nasjonalpark
Nasjonalparken ligger sørøst i Pierce County og nordøst i Lewis County i delstaten Washington, USA. Det kom 1 113 601 besøkede til parken i 2006. Et av de mest populære turistmålene i parken er Paradise på søsrsiden av Mount Rainer. Paradise har rekorden som verdens mest snørike sted, med 28,5 m snø i sesongen 1971/72.
Nyttig idiot
Historie og bruk
Opphavet til uttrykket er uklart. Det er ofte blitt tilskrevet Vladimir Lenin til å beskrive vestlige reportere og reisende som i Vesten ga sin støtte til Sovjetunionen i dens politiske veivalg, men det finnes ingen dokumentasjon på dette. Uttrykket har vært benyttet på russisk i hvertfall siden 1941. I boken De besatte, utgitt allerede 1871-1872, formulerer Fjodor M. Dostojevskij seg på denne måten når han skildrer et revolusjonært møte: ''«- Slik kan bare en narr tale! fór den kvinnelige studenten opp. - Han er nok en narr, men han er nyttig for saken, hvisket madame Virginskaja.»''
Bolesław Bierut
Liv
Selv om Bierut var en tilhenger av stalinismen unnlot han å igangsette prosesser mot kommunistiske politikere som ble utstøtt på grunn av «høyreavvik», deriblant hans senere etterfølger Władysław Gomułka. Han godkjente likevel skueprosessene mot mange polske ikke-kommunistiske militære ledere fra annen verdenskrig og kirkeledere. Mange motstandere av det kommunistiske regimet ble dømt til døden i hemmelige rettssaker.
Hansaforbundet
Tilbakegang og avslutning
Etter at Brugge, Antwerpen og Nederland ble en del av De burgundiske Nederlandene ble kontoret i Brugge i 1545 flyttet til Antwerpen, og hansaens posisjon ble sterkt utfordret av nederlandske handelsmenn. Handelen fra Antwerpen, hvor hansaen hadde sitt kontor, ble helt lammet i 1585 gjennom den spanske erobringen og stengningen av Schelde under Åttiårskrigen. I 1598 stengte dronning Elisabeth I av England the Steelyard i London og de motstridene interessene mellom hansabyene ble etter hvert større, noe som ble den mest avgjørende årsaken til at hansaforbundet ble oppløst. Den økende skipsfarten rundt Jylland ble viktigere utover 1400-tallet og dette svekket Lübecks posisjon, samtidig som misnøyen med byens monopolstilling økte. Dette økte nederlendernes og engelskmennenes innflytelse i Østersjøen. Lübecks nederlag overfor Danmark under Grevefeiden i 1536, samt de store sosiale og politiske endringene som følge av reformasjonen, gjorde at hansaforbundet bare eksisterte i navnet. Lübecks forsøk på å ta tilbake noe av sin maktposisjon under den nordiske syvårskrig mislyktes, og den siste hansadag ble holdt så sent som i 1669.
Arnór Sveinn Aðalsteinsson
Landslaget
Arnór debuterte internasjonalt på Islands U21 landslag i 2007, hvor han spilte til sammen 9 kamper frem til 2008. I november 2009 debuterte han på til Island i en vennskapskamp borte mot, hvor han kom inn som innbytter etter pausen.
Wang Li (lingvist)
Verker i utvalg
Det finnes også en samling av Wang Lis verker med tittelen Wáng Lì wénjí《王力文集》 (Shāndōng jiàoyù chūbǎnshè 山东教育出版社) i 21 bind.
Fort-de-France
Geografi
Fort-de-France ligger på vestkysten av øya, ved det nordlige innløpet til Fort-de-France-bukten, ved munningen av Madame-elven. Byen ligger på en smal slette mellom åsene og havet, men er forbundet med veier til hele resten av øya.
Rennell
Tross størrelsen (i norsk målestokk: mindre enn Senja, større enn Langøya) har Rennell alltid hatt nokså få innbyggere, noe som skyldes dårlige muligheter for å dyrke jorda og lite tilgang på ferskvann. På grunn av høye rev (120-150 meter) som omgir øya, er også havfiskemulighetene begrensa. For tida bor det rundt 1500 mennesker på øya, men tallet synker på grunn av flytting til hovedstaden Honiara og til plantasjer på Russel-øyene.
Jordbruk og fiske
Det jaktes på flere fuglearter til mat. Videre er musling, skilpadder og hai vanlig føde i de fleste landsbyene. Noen steder fanges også kreps, delfin og blekksprut, og en høster tang. Deler av befolkninga er adventister, og dette begrenser hvilke sjødyr de kan spise.
Matando Güeros
Matando Güeros er det første albumet til bandet Brujeria. Tekstene handler for det meste om å drepe «amerikanere» (stort sett hvite) og å krysse grensa. «Güero» er et meksikansk-spansk slanguttrykk for en lyshudet eller blond person, ofte brukt i nedsettende betydning. Coverbildet viser et avhugget hode som holdes av en person utenfor bildet (bare armen vises). Albumet ble forbudt mange steder på grunn av coveret og innholdet.
Barbra Streisand
1963–1967: Debutalbum, Funny Girl og TV-spesialer
I 1966 ga hun ut studioalbumene Color Me Barbra og Je m'appelle Barbra, begge til lunken mottakelse. Utgivelsene lå imidlertid høyt på albumlisten i USA, og Color Me Barbra ble Streisands første album på VG-lista i Norge. Je m'appelle Barbra inneholdt franske sanger sunget på fransk og engelsk og inkluderte dessuten Streisands første selvkomponerte låt, «Ma Première Chanson». I forbindelse med Color Me Barbra spilte hun inn sin andre TV-spesial, Color Me Barbra, som skulle bli sendt på farge-TV. Episoden ble sendt på CBS 30. mars 1966 og fikk generelt god kritikk. I 1966 bidro hun på Harold Arlens studioalbum Harold Sings Arlen (with Friend). Hun sang duetten «Ding-Dong! The Witch Is Dead» og sololåten «House of Flowers».
2010–2019: Encore, Walls og nye turneer
Streisand slapp samlealbumet Barbra: The Ultimate Collection 29. mars 2010, som solgte til platina i Storbritannia. I 2010 gjentok hun rollen som sexrådgiveren Roz Focker i Verre enn verst, den andre oppfølgeren til Slekten er verst. Streisand skrev i 2010 også sin første bok, My Passion for Design. Boken handler om planleggingen og byggingen av våningshuset hennes i New England. I forordet til boken står det at hun begynte å skrive den etter at en av filmprosjektene hennes ble skrinlagt, slik at hun kunne fokusere energien på en annen interesse. The New Yorker skrev at Streisand har «en førsteklasses avslappet stil, som en født biograf». I 2010 sang hun også på «We Are the World 25 for Haiti» til støtte for folk som ble rammet av jordskjelvet i Haiti.
Stemmestil
Musikkforfatteren Allegra Rossi, som skrev boken Barbra: A Retrospective, skrev at Streisand skaper ferdige komposisjoner i hodet sitt: «Selv om hun ikke kan lese eller skrive musikk, hører Barbra melodier som ferdige komposisjoner i hodet sitt. Hun hører en melodi og tar det inn, hun lærer det raskt. Barbra utviklet evnen til å holde på lange toner fordi hun ville. Hun kan forme en melodi som ingen andre kan; hun kan synge mellom sang og tale, holde seg i takt, [og] bære rytme og mening.»
Fagpedagog
Fagpedagog er ikke en beskyttet tittel, men brukes som stillingstittel for eksempelvis veiledere i arbeidstreningsbedrifter og andre stillinger innen undervisning eller veiledning utenfor skoleverket.
Mammoth Cave nasjonalpark
Mammoth Cave nasjonalpark er en nasjonalpark, biosfærereservat og et verdensarvområde i delstaten Kentucky, USA. Parken ble etablert 1. juli 1941, og er på 213 km². Den viktigste attraksjonen i nasjonalparken er Mammoth Cave, som er verdens lengste grottesystem med 630 km kjente ganger. Det fullstendige navnet på dette systemet er Mammoth-Flint Ridge Cave System.
Mažeikiai
Historie
Mazeikiai ble første gang nevnt i skriftlige kilder i 1335 av en krønikeskriver fra den liviske orden, som skrev om et angrep hvor ordenen herjet fyrstedømmet Mažeika. Byen begynte å vokse raskt i 1869, da en jernbanelinje som forbinder Vilnius og Liepaja ble bygd. I 1893 hadde byen 13 butikker og 5 ølutskjenkningssteder. I 1894 ble en ortodoks kirke bygd, i 1902 en katolsk kirke og i 1906 en evangelisk-luthersk kirke. Fra 1899 til 1918 ble byen kalt Muravjov.
Økonomi
I 1980 ble olieraffineriet Mažeikių nafta åpnet. I dag er det ett av de største industrielle anlegg i Litauen. Privatiseringen til Williams, en amerikansk energiselskap, medførte mange skandaler og rystet den litauiske regering. Da Williams International fikk økonomiske problemer solgtes Mazeikiu Nafta til Yukos. Etter Yukos' konkurs undertegnet den litauiske regjering og det polske selskap PKN Orlen en kjøpsavtale for Mazeikiu Nafta i 2006, hvorpå Yukos International UK BV inngikk en salgsavtale med PKN Orlen om salget av Mazeikiu Nafta til det polske selskap. Kjøpet ble avsluttet den 15. desember 2006. PKN Orlen betalte 1.492 millioner USD til Yukos International og 852 millioner USD til den litauiske regjering. I oktober 2006 eksploderte deler av raffineriet. Selskapet ble siden blitt anklaget for ikke å gjennomføre nødvendig vedlikehold.
Vennskapsbyer
Mažeikiai har 6 vennskapsbyer:
Mammoth Cave nasjonalpark
Det meste av parkens areal ligger i Edmonson County, men parken har også mindre områder som strekker seg østover og inn Hart County og Barren County.
Bruland
Futegården Bruland var i 1567 et krongods, og futen for Sunnfjord, Jens Hallandsfar, bodde der en tid. Nikolai Lambrechts, som var fut i Fjordane, kjøpte i 1789 gården og flyttet futesetet dit fra Svanøy. Futene for Sunnfjord og Nordfjord bodde på Bruland fram til embetet ble lagt ned i 1898. Futegården ble fredet i 1924. Gården er nylig restaurert.
Hvorfor de kongelige ikke har krone på hodet
Annet
Også tegneren og biografen Tor Bomann-Larsen har laget en billedbok om kronprins Olav og foreldrenes møte med den norske skitradisjonen. Den enkle boka er skrevet på rim og heter Olavs første skitur. Den ble utgitt på Cappelen første gang i 1990. Året etter kom den samme historien som tegnefilm.
Lake Clark nasjonalpark
Landskapet i parken har blitt karakterisert som «et Alaska i miniatyr»; med flere av de naturtypene som er karakteristiske for delstaten: møtet mellom tre fjellkjeder (Alaska Range, Aleutian Range og Chigmit Mountains), to aktive vulkaner (Mount Iliamna og Mount Redoubt), en kystsone med boreal regnskog i sørøst og et tundraplate i vest.
Karen-Marie Flagstad
Hun reiste ut og sang blant annet i amerikansk radio. Ved tyske scener var hun Salome og Ariadne i Richard Strauss' Ariadne auf Naxos. Hun var gift med den østerrikske pianisten Johann Crkal og opptrådte i Italia og Frankrike som Karen Marie Crkal, først gjestende sammen med sin søster ved La Scala som Ortlinde i Wagners Die Walküre (1948). Rollen ble gjentatt i Bordeaux sammen med Beate Asserson (1954) og i Roma (1953). Ved La Scala fant man henne fem år senere som Wellgunde i Götterdämmerung (1953).
Frontline
I sammenheng med dårlige konjukturer etter finanskrisen fra 2008 i de internasjonale markedene, falt Frontline mye, rundt 90 % fra ATH. I august 2011 ble aksjen handlet til rundt 34 kr. I oktober var det ytterligere 30 %, og meglerhuset Pareto mente at all egenkapital i selskapet var tapt.
Baltikum
Baltikum har tradisjonelt stått sentralt for all handel i denne delen av Europa, og regionen er i dag i ferd med å vinne tilbake denne posisjonen. Estland, Latvia og Litauen har siden Sovjetunionens fall hatt høyere økonomisk vekst enn andre land i Europa.
Etymologi
I Adam av Bremen (1000-tallet) forekommer navnet Det baltiske hav (av lat. Mare Balticum) for Østersjøen. Navnebeskrivelsene Baltia og Balticum kommer sannsynligvis fra samme rot som det latinske ba'lteus, som betyr «belte». Adam av Bremen mener at Det baltiske hav (altså Østersjøen) har fått navnet sitt fordi det er formet som et belte. Ifølge en annen tolkning kan navnet Mare Balticum også tolkes som havet som nås ved å seile gjennom et belte (med referansene til Storebelt, Lillebelt eller Fehmarnbelt).
Skottlands fotballforbund
Forbundet organiserer Skottlands herrelandslag i fotball og Scottish Cup. Forbundet legger seg ikke opp i arbeidet i Scottish Professional Football League, annet enn å sette opp dommere til kampene.
Amara nitida
Levevis
Amara nitida tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Werner Christie (1917–2004)
Werner Hosewinckel Christie (født 13. desember 1917 i Vang, Hedmark, død 29. desember 2004) var en norsk offiser og jagerflyver under andre verdenskrig.
São Tomé og Príncipe under Sommer-OL 1996
São Tomé and Príncipe under Sommer-OL 1996. To sportsutøvere, en mann og en kvinne fra São Tomé og Príncipe deltok i en sport, friidrett under Sommer-OL 1996 i Atlanta. Det var første gangen som São Tomé og Príncipe deltok i et sommer-OL, de vant ikke noen medalje. Friidrettsutøveren Sortelina Pires var landets flaggbærer under åpningsseremonien.
Troll
Etymologi
Uttrykket å gå troll i ord, altså at noe negativt skjer hvis en snakker om det, bygger på forestillinger om noaord og tabuer, det vil si den utbredte og urgamle redselen for å omtale onde krefter eller farer ved deres rette navn. På svensk het det allerede i 1678 at «när man talar om trollet, så är det inte långt borta» (på tysk finner vi varianten «wo der Teufel genannt wird, da will er sein»).
Gigantiske troll kan på dansk og svensk ofte kalles jætte eller jätte, altså kjempe. Ordet jætte stammer som det norske ordet jøtul direkte fra det norrøne jotun som igjen kan ha sammenheng med «storeter».
Troll kan i overført betydning også brukes om en vill og umulig person. I dag brukes derfor troll eller internettroll på engelsk om anonyme deltakere som ødelegger debatter med sinte og hatske innlegg på diskusjonsfora på internett.
Norrøne jotner og greske kykloper
Historiene om troll er mange og gamle. Allerede i Edda fra rundt 1220 møter vi det mangehodede kjempeuhyret troll. I dag kjenner vi troll best fra eventyr, sagn og folkeviser, særlig fra Asbjørnsen og Moes Norske folkeeventyr fra 1844 der troll spiller en hovedrolle i flere av eventyrene.
Troll i bibelen
I de norske bibeloversettelsene fra 1930 og 1978 finner man troll nevnt to ganger: i Jesaja 13:21 og 34:14. Den norske 2011-oversettelsen har ikke troll, og det har ingen engelske bibeloversettelser heller.
VM i skiflyging 1988
Verdensmesterskapet i skiflyging 1988 ble arrangert i Oberstdorf, Vest-Tyskland fra 11. til 13. mars 1988.
Bakken
Heini Klopfer-bakken hadde K-punkt 182 meter. Bakkerekorden var 185 meter, satt av Matti Nykänen (Finland) 17. mars 1984. Hoppet var verdensrekord da det ble gjort.
Britiske medier
Brukergrupper
I 2009 ble det anslått at britene så i gjennomsnitt 3,75 timer på TV per dag og lyttet 2,81 timer på radio. BBCs kanaler hadde en markedsandel på 28,4%; de tre viktigste uavhengige kanalene hadde 29,5% og de andre satellitt- og digital-TV-kanalene 42,1%. Salget av papiraviser har falt siden 1970-tallet og i 2009 ble det rapportet at 42% av britene leser riksdekkende aviser daglig. I 2010, brukte 82,5% av Storbritannias befolkning internett deglig, den høyeste andelen blant de 20 landene med størst antall brukere i det året.
Karl Gundersen
Karl Tore Gundersen (født 26. februar 1968 i Porsgrunn) er en norsk illustratør og tegner.
Rivaliseringen mellom Liverpool FC og Manchester United FC
Rivaliseringen har sine røtter i byrivaliseringen mellom Liverpool og Manchester som er Nord-Englands to største byer og Liverpool og Manchester United er også Englands to mest suksessfulle fotballag, noe som gjør at de alltid kniver om å vinne trofeer for og være størst. Begge har store byrivaler i Everton og Manchester City, men de kampene blir utranket av kampene mellom Liverpool og Manchester United. Manchester United er også rivaler med Leeds United og Arsenal, men ingen av dem kan måle seg med hatet mellom Liverpool og Manchester United.
Verdenssambandet av Demokratisk Ungdom
Hovedkontoret til organisasjonen ligger i Budapest. Siden 1947 har VDU arrangert Verdensungdomsfestivalen. Organisasjonen kjemper mot fascisme, militarisme og rasisme, er for fred og internasjonal solidaritet. Den har over 160 medlemsorganisasjoner fra mer enn 100 land og representerer 300 millioner ungdommer. Medlemsorganisasjonene er stort sett sosialistisk orienterte.
Danny Wilson (nordirsk fotballspiller)
Milton Keynes Dons
I desember 2004 tok Wilson over for Stuart Murdoch som manager for det kontroversielle League One-laget Milton Keynes Dons. I sin første sesong klarte Wilson å redde laget fra nedrykk, godt hjulpet av at Wrexham ble trukket 10 poeng som følge av at klubben ble satt under økonomisk administrasjon. Wilson maktet likevel ikke å redde MK Dons fra nedrykk i den påfølgende 2005/2006-sesongen, og 10. mai 2006 fikk han sparken.
Freden i Nystad
Under krigen hadde Peter av Russland okkupert alle de svenske områdene på østsiden av Østersjøen. I de ny-okkuperte områdene lå blant annet den nye hovedstaden St. Petersburg (grunnlagt 1703).
Tapirer
Beskrivelse
En tapir blir cirka 1,5–2,5 m lang og måler gjerne cirka 80–100 cm i skulderhøyde. De veier normalt mellom 150 og 350 kg, men kan bli både større og mindre. Den ny-oppdaga dvergtapiren (T. kabomani) har en kroppslengde på cirka 130 cm, en skulderhøyde på cirka 90 cm og en vekt på omkring 110 kg. Tapirer kan leve til de blir omkring 30 år gamle.
São Tomé og Príncipe under Sommer-OL 2004
São Tomé and Príncipe under Sommer-OL 2004. To sportsutøvere, en mann og en kvinne fra São Tomé og Príncipe deltok i en sport, friidrett under Sommer-OL 2004 i Athen. Det var tredje gangen som São Tomé og Príncipe deltok i et sommer-OL, de vant ikke noen medalje. Friidrettsutøveren Fumilay Fonseca var landets flaggbærer under åpningsseremonien.
Kaj Munk
Egen familie
I 1929 blev han gift med Elise (Lise) Marie Jørgensen. De fikk i 1934 sønnen Arne Munk som ble lektor i teologi på universitetet, og i 1939 sønnen Mogens Munk, som blant annet har vært prest i Solvang kirke på Amager og Lindevang kirke på Frederiksberg. Barnebarnet Mathilde Munk er forfatter.
Andre verdenskrig
Poul Henningsen skrev i sitt minnedikt om ham:
Skuespill
Flere av disse stykkene har blitt oppført på Det kongelige Teater; innenfor inngangen til teatrets Gamle Scene er det en minneplate med Kaj Munks navn anbragt på en fremtredende plass.
Vedersø prestegård
I oktober 2010 overtok staten v/Kulturministeriet Vedersø prestegård hvor Munk bodde i årene 1924-44.
Grafikk
Originalgrafikk
Originalgrafikk er trykk direkte fra originalplatene i tradisjonelle trykkemetoder og ikke reproduksjoner av bilder som opprinnelig ikke er lagd for slik direkte kopiering (for eksempel foto av oljemaleri).
Det finnes kriterier for originalgrafikk. Kunstneren må ha laget trykkplatene. Kunstneren må selv ha trykket grafikken, eller vært til stede – gitt nøyaktige instrukser til en trykker. Det ferdige bladet må være signert (godkjent) av kunstneren og nummerert med trykk nummer og totalt antall trykk i hele opplaget.
Eldre grafikk ble ofte signert direkte ned i trykkplaten.
Kurt Ravn
Kurt Ravn (født 29. desember 1947), er en dansk skuespiller og sanger. I TV-serien Matador spilte han jernbanearbeideren «Røde», som blir gift med Agnes (Kirsten Olesen).
Vannkraftverk
Et magasinkraftverk lagrer vann i reservoarer for senere å bruke dette vannet til kraftproduksjon. Magasinet eller reservoaret demmes opp kunstig med en demning, som kan ligge hundrevis av meter høyere enn selve kraftstasjonen. Vannet ledes fra magasinet til turbinen i en trykksjakt eller et rør. Fylling- og uttappingsmønsteret vil ofte følge en karakteristisk årlig syklus, der vann samles opp i vise tider av året og tappes ned i andre.
Energi og effekt fra et vannkraftverk
De to formlene til høyre viser at mengden med energi fra et vannfall bestemmes av størst mulig fallhøyde og vannstrømning. I praksis er dette en komplisert optimalisering mellom mange forhold. Dersom man ønsker å fange opp alt vannet med ett kraftverk, må inntaksdammen bygges langt nede i elven. Dette gir samtidig liten fallhøyde og ikke særlig mye produsert energi. Om en ønsker å utnytte hele fallhøyden kan en lage dammen lengst mulig opp i vassdraget og plassere kraftstasjonen nede ved havet, men da vil vannmengden til kraftverket bli liten og energiproduksjonen like så.
Dammer og demninger
Det er mer enn 45 000 – 50 000 demninger av mer enn 15 meters høyde i verden, og antallet vannkraftverk kan antas å være omtrent det samme, selv om ikke alle demninger er del av et vannkraftverk. Om lag annenhver elv i verden er oppdemmet.
Høyeste og laveste regulerte vannstand
I forbindelse med dette snakker en om et hevingsmagasin når vannstanden blir regulert høyere enn det som var naturlig før inngrepet. En senkedam har en når det er mulig å få vannstanden lavere enn det som tidligere var naturlig vannstand. I forbindelse med en senkedam trenger det derfor ikke å være noen demning.
Forskjellige typer av dammer
Hvelvdammer eller buedammer brukes der demningen lages i en smal kløft eller dal. Den har som navnet sier bueform i lengderetning, og bygger på samme prinsipp som et buehvelv, nemlig at kreftene forplantes ut mot sidene. Kreftene tas opp av fjellet rundt demningen.
Inntaket
Lukehuset, merket D i figuren, er et teknisk bygg som står over en sjakt, merket C, som går helt ned til vanntunnelen. I dette huset manøvreres luken som stenget eller åpner vanntilførselen.
Frittliggende rør
Rør brukes i dag mest for småkraftverk, men var tidligere enerådende for alle kraftverk. Rørmaterialer som har vært i bruk er stål, duktilt støpejern og stålbandasjerte impregnerte trestaver. Det innvendige trykket må tas hensyn til ved dimensjonering av røret og valg av materiale. Spesielt når kraftverket reduserer pådraget og vannet skal bremses ned oppstår det dynamisk trykk som kan bli stort, 110-120 % av det statiske trykket er typisk. Et annet fenomen er innvendig undertrykk som kan oppstå om ventilen ved rørets begynnelse stenges samtid som kraftverket er i drift. Atmosfærens trykk kan da klemme røret sammen og ødelegge det. Dette er noe som kan skje enten med teknisk feil eller dårlige rutiner, og egne ventiler (vakuumventil) som slipper inn luft kan forhindre slike fatale hendelser. Røret kan også dimensjoneres for å tåle dette.
Trykkrefter som virker på røret bestemmer tykkelsen av godset. Denne formelen brukes til å regne ut nødvendig godstykkelse:
Stengeventilen
Mellom kuleventilens oppstrøms- og nedstrømsside er det montert et mindre rør parallelt på utsiden med ventiler, og dette kalles omløpet. Omløpet skal utligne trykket på begge sider av stengeventilen ved åpning og lukking. Det er store trykk som virker på ventilen, spesielt ved åpning, dette skal omløpet forhindre slik at stengeventilen ikke utsettes for unødvendig slitasje. Omløpet skal også sørge for kontrollert fylling av turbinen. Typisk prosedyre for start av turbinen er at pådraget på turbinen blir stilt helt ned, så åpnes omløpet, og etter en kort tid når trykket er utjevnet startes åpningen av selve hovedventilen. Når denne er helt åpen startes akselerasjonen av turbinen med å åpne dens pådragsorgan (ledeskovler eller dysenåler alt etter turbintype).
Turbinen
Turbinen i kraftverket omformer vannets potensielle energi (trykk) og kinetisk energi (hastighet) til rotasjonsenergi, som igjen driver rundt generatoren som produserer elektrisitet. Felles for alle vannturbiner (vannkraftmaskiner) er at et såkalt løpehjul settes i rotasjon av vannet som ledes inn mot det. På løpehjulet er det festet skovler og utformingen av disse er karakteristiske for de forskjellige turbintypene. Til alle turbiner er det et organ som kan endre pådraget, altså vanngjennomstrømningen, og kontrollere dette. Utformingen ellers kan være høyst forskjellig.
Kaplanturbinen
Materialet for konstruksjon av kaplanturbiner er sveiste stålplater, og som nevnt kromnikkelstål for løpehjulet. Selve navet blir sveist av smidde plateemner. Vanligvis blir turbinhuset støpt inn i betong, men det hender at hele turbinhuset lages utelukket av betong. Også denne turbintypen blir stort sett konstruert for oppstilling med vertikal aksling.
Turbinregulator
I det spesielle tilfellet at en synkrongenerator kobles til nettet uten turbinregulator, vil nettet sørge for at turtallet til aggregatet uansett holdes konstant. En generator uten regulator forsøker å dra nettet oppover i frekvens, derfor kan ikke dette tillates for annet enn små aggregater. Disse vil normalt ikke kunne påvirke frekvensen og forårsake ustabilitet, men problemer oppstår om det blir mange småkraftverk uten regulator.
Drift og energiplanlegging i det nordiske kraftsystemet
I tillegg til primær- og sekundærreguleringen som skal utjevne frekvensforskjeller automatisk finnes en tertiærregulering som er manuell. At det finnes tertiærregulering vil si at det finnes reserver i kraftproduksjonssystemet som kan aktiveres. Dette kan for eksempel være kraftstasjoner som ikke er i drift, men som på kort varsel kan startes for kortere eller lengre tid. Dette kalles tertiærreserver og omtales som regulerkraft. Denne energien omsettes i et nordisk regulerkraftmarked. Responstiden for å kunne aktivere tertiærreserver er opptil 15 minutter i Norge.